Document ID: 32012D0144

DEĊIŻJONI TA’ IMPLIMENTAZZJONI TAL-KUNSILL 2012/144/PESK
tat-8 ta’ Marzu 2012
li timplimenta d-Deċiżjoni 2010/656/PESK li ġġedded il-miżuri restrittivi kontra l-Côte d’Ivoire
IL-KUNSILL TAL-UNJONI EWROPEA,
Wara li kkunsidra t-Trattat dwar l-Unjoni Ewropea, u b’mod partikolari l-Artikolu 31(2) tiegħu,
Wara li kkunsidra d-Deċiżjoni tal-Kunsill 2010/656/PESK tad-29 ta’ Ottubru 2010 li ġġedded il-miżuri restrittivi kontra l-Côte d’Ivoire (1), u b’mod partikolari l-Artikolu 6(1) u (2) tagħha,
Billi:
(1)
Fid-29 ta’ Ottubru 2010, il-Kunsill adotta d-Deċiżjoni 2010/656/PESK.
(2)
Abbażi ta’ reviżjoni tal-lista ta’ persuni u entitajiet li għalihom japplikaw il-miżuri restrittivi previsti fid-Deċiżjoni 2010/656/PESK, il-Kunsill iqis li m’għadx hemm raġunijiet biex ċerti persuni jinżammu fuq dik il-lista.
(3)
Barra minn hekk, l-informazzjoni relatata ma’ persuna fil-lista fl-Anness I u mal-persuni fil-lista fl-Anness II tad-Deċiżjoni 2010/656/PESK għandha tiġi aġġornata,
ADOTTA DIN ID-DEĊIŻJONI:
Artikolu 1
Fl-Anness I tad-Deċiżjoni 2010/656/PESK, l-entrata għall-persuna li ġejja:
Désiré Tagro
għandha tiġi sostitwita bl-entrata li tinsab fl-Anness I ta’din id-Deċiżjoni.
Artikolu 2
L-Anness II tad-Deċiżjoni 2010/656/PESK għandu jiġi sostitwit bit-test li jinsab fl-Anness II ta’din id-Deċiżjoni.
Artikolu 3
Din id-Deċiżjoni għandha tidħol fis-seħħ fid-data tal-adozzjoni tagħha.
Magħmul fi Brussell, it-8 ta’ Marzu 2012.

Labels: 18
5
11